Tartu vaade

"Tartu vaade" on Eesti kunstniku, pallaslase Villem Ormissoni õlimaal 1937. aastast. Maal kujutab talvist Emajõge, vaadatuna ülesvoolu ligikaudu Tartu vana turuhoone eest. Pildi keskmes on Tartu Kivisild ja maal on üks tuntumaid Kivisilla kujutusi kunstis. 

Impressionistliku värvikäsitlusega maali on nimetatud üheks Ormissoni viimase eluperioodi kuulsamaist maastikest.Juta Kivimäe "Kunstisild Lätti" Eesti Ekspress 5. mai 2000. "...päikesekuma peegeldavad punakad katused lisavad soojust üldiselt külmale ja pastelsele maalile," kirjutas "Tartu vaate" kohta Lola Annabel Kass.Lola Annabel Kass "Pastelne periood eesti kunsti ajaloos" Äripäev 11.02.2011.

2000. aastal andis Eesti Ühispank välja pangakaardi "Tartu vaate" kujutisega, igalt kaardilt lubas pank annetada Tartu Jaani kiriku taastamiseks 10 Eesti krooni; kokku oli plaanis väljastada 11 000 kaarti."Pangakaart toetab Jaani kirikut" Postimees 22. november 2000.

Tänapäeval asub "Tartu vaade" Eesti Kunstimuuseumi kogus.

Viited

Välislingid
 "Üks pilt: Villem Ormisson "Tartu vaade"" raadiosaade, ERR, 1994
 "Pangakaart toetab Jaani kirikut" Postimees 22. november 2000

Kategooria:Eesti maalid
Kategooria:Impressionism
Kategooria:1937. aasta Eestis
Kategooria:Tartu